Mula Mustafa Bašeskija
<s>Mula Mustafa Bašeskija  bošnjački ljetopisac, rođen je u Sarajevu 1731. godine u Mimar Sinanovoj mahali.</s><s>Pretpostavlja se da je umro 18. augusta 1809. godine u Sarajevu.</s><s>O Bašeskiji znamo samo ono što je on o sebi zabilježio u svom Ljetopisu, pa je, prema tome, to i jedini izvor za upoznavanje njegova života i rada.</s><s>Puno mu je ime Mula Mustafa Bašeskija sa pjesničkim pseudonimom Ševki.</s><s>Sin je Ahmedov, a unuk Kadri-hodže.</s>

<s>Početno obrazovanje dobio je u mektebu kod hodže Sulejman-efendije Arnauta.</s><s>Da se Mustafa isticao u mektebu među svojim vršnjacima, vidimo po tome što postaje kalfa.</s><s>Bašeskija je izučio i kazazski zanat kod majstora Šahinbašića, kazaza i imama jedne sarajevske džamije, o kojem se ljetopisac ne izražava najljepše.</s>

<s>Nekog Mahmuta Zaimovića spominje kao svog drugog majstora u kazazskom zanatu.</s><s>Izgleda da se Mula Mustafa kasnije nije nikako bavio kazaskim poslom, nego je, vjerovatno, produžio naukovanje u kojoj od sarajevskih medresa, pa je 1757. godine postavljen za sibjan-mualima u mektebu kod Ferhadije džamije.</s><s>Dvije godine kasnije primio se i dužnosti imama i hatiba Buzadži hadži-Hasanove džamije.</s>

<s>Bašeskija se nije zadovoljio ni sa muallimskom službom koju napušta i 1763. godine postaje narodni pisar (katibi-am).</s><s>Ovo će odsada biti njegovo glavno zanimanje, pa je radi pisarskih poslova iznajmio jedan mali dućan u Mudželitima pod Sahat-kulom.</s><s>Sastavljao je i pisao nepismenom svijetu privatna pisma, molbe, žalbe, ugovore, potvrde, popisivao ostavštine umrlih građana i drugo.</s><s>O tome da mu je pisarski posao dobro napredovao i donosio lijepe prihode, govori nam i činjenica što on kasnije iznajmljuje drugi, veći dućan i angažuje i druge pisare za pomoćnike.</s><s>Pored toga, u dva navrata bilježi prihode i konstatuje koliko je papira utrošio za pisanje.</s>

<s>Svoje lično obrazovanje i usavršavanje Bašeskija i dalje ne napušta, pa ga vidimo kako sluša predavanja o šerijatskom pravu i astronomiji kod muderisa Gazi Husrev-begove medrese Mehmed-Razi Velihodžića.</s><s>Kod šejha Hadži-Sinanove tekije hadži-Muhameda izučava misticizam (tesavvuf) i stupa u derviški red Kaderija.</s><s>U svom dućanu, pored pisarskih poslova, podučavao je i učenike medresa i druge osobe u arapskoj kaligrafiji i šerijatskom nasljednom pravu.</s><s>Osim toga, on 1779. godine bilježi kako se sa nekoliko prijatelja jednom sedmično sastajao u kući nekog Vilajetovića na Atmejdanu, gdje bi pored sijela i razgovora po pola sata posvećivali čitanju knjiga.</s><s>Takva sijela uz halvu održavana su i na drugim mjestima u Sarajevu i nazivana "Sohbet-halva".</s>

<s>Bašeskija nam je ostavio nešto podataka i o svojoj porodici.</s><s>Njegov otac Ahmed biće da je umro dok je Mustafa bio još kao dijete, a majka mu Fatima, kći Mehmed-hodžina, preudala se za nekog mutapčiju i umrla od kapi 1772. godine.</s><s>Mula Mustafa se oženio vrlo mlad sa Safijom, kćerkom Mustafa-age Čartozana.</s><s>Do 1778. godine rodilo mu se devetoro djece, od kojih je te godine na životu samo troje, dvije kćeri i sin Mustafa, kojeg je on dao da uči berberski zanat.</s><s>Deseto dijete mu je rođeno 1782. godine.</s><s>Od tri kćeri, koliko ih je sada imao, dvije su mu umrle u vrijeme haranja kuge 1783. godine.</s><s>Prema tome, Bašeskiju su nadživjeli samo jedna kći i sin Mustafa.</s><s>Bašeskija je rođen i sve do 1759. godine bio nastanjen u Mimar Sinanovoj mahali, ali je spomenute godine kao imam Buzadžića džamije iznajmio Šebešlića kuću u istoj mahali, odakle se ponovno 1773. godine vraća u svoju kuću u Mimar Sinanovoj mahali.bot</s>

<s>Godine 1760.</s><s>Bašeskija je putovao u Beograd radi sređivanja poslova oko ostavštine njegovog daidže Topal Osman-age, bašeskije 97. džemata, koji je te godine umro u Beogradu.</s><s>Osim ovog kratkog odsustvovanja iz Sarajeva, ljetopisac je zabilježio da se 1. jula 1781. godine s porodicom odselio iz Sarajeva u Zgošću kod Kaknja i tu se primio mualimske dužnosti.</s><s>Da se brzo razočarao, pokazuje činjenica što se već 30. februara 1782. godine vraća u Sarajevo, gdje nastavlja svoj pisarski posao.</s><s>Ponovno je preuzeo i dužnost imama Buzadžića džamije, pa i ovu dužnost uz još jedan kraći period obavlja sve dok se nije razbolio.</s>

<s>Godine 1800. postao je službenik Husrev-begova vakufa primivši se dužnosti džuzhana.</s>

<s>1801. godine ljetopisca je dohvatila kap.</s><s>Sve do danas nije bio ustanovljen tačan datum Bašeskijine smrti.</s><s>Većina autora koji su ranije pisali o Bašeskiji pretpostavljaju da je on umro 1803. godine, dok Muderizović, koji je prevodio Ljetopis Bašeskije, smatra da je ljetopisac umro 1805. godine, što bi se zaista i moglo zaključivati na osnovu samog Ljetopisa, jer posljednje vijesti, koje nam je Bašeskija ostavio u Ljetopisu, potiču iz hidžretske 1219. godine koja odgovara 1804/805. godini.</s><s>Međutim, prema našim najnovijim istraživanjima ustanovili smo da je Mula Mustafa Bašeskija umro 18. augusta 1809. godine.</s><s>Naime, u fragmentarno sačuvanom Ljetopisu Mustafe Firakije, a za kojeg pretpostavljamo da je sin Mula Mustafe Bašeskije, stoji i sljedeća bilješka: "7. redžeba ili 6. agistosa 1224. u petak u podne u pet i po sahata, preselio je u vječnost naš otac Mula Mustafa.</s><s>Neka je na njeg Božja milost!" O Mustafi Firakiji i njegovom Ljetopisu biće govora još i kasnije.</s><s>Prema tome, Bašeskija je, nakon što ga je dohvatila kap 1801. godine, još ponešto bilježio u svoj Ljetopis do 1804/805. godine, a potom je, pošto ga je savladala bolest, prestao bilježiti događaje i umro, kako smo vidjeli 18. augusta 1809. godine.</s><s>Napominjemo da je i Bašeskijina majka Fatima, koja je umrla 1772. godine, od iste bolesti ležala više godina, ali se u početku bolesti 2-3 godine mogla pomalo kretati, pa se prema tome može pretpostaviti da je ova bolest u porodici Bašeskije bila nasljedna.</s><s>I pored svih nastojanja da pronađemo mezar Bašeskije, nismo uspjeli.</s><s>Pretpostavlja se da je sahranjen na mezarluku u Mimar-Sinanovoj mahali u blizini svoje kuće.</s>

<s>U izvorima, osim ljetopisa, nalazimo Bašeskiju ubilježenog kao svjedoka u četiri rasprave vodene pred sarajevskim kadijom.</s><s>Prvi put se javlja 11. rebiul-ahira 1181. (6. IX 1767) kao Mustafa-baša Bašeskija, drugi put 2. safera 1189. (4. IV 1775) kao Mula Mustafa, imam Buzadži-zade džamije, a treći 26. džumadel-evela 1191. (2. VII 1777) i četvrti puta 26.</s><s>Rebiul-evela 1210. (10.</s><s>X 1795) kao Mustafa-efendi, imam Buzadži-zade džamije.</s><s>Sidžili: VIII. str. 95: XVI. str. 108: XVIII. str. 159 i XXXVI. str. 6 u Gazi Husrev-begovoj biblioteci u Sarajevu.</s><s>Pisarska djelatnost navodi ga da započne svoj Ljetopis.</s><s>Započeo ga je na sjećanje na događaje koji su započeli deceniju ranije.</s>

<s>Vanjski linkovi</s>

<s>Bašeskija: biografija i cjelovit tekst Ljetopisa
 http://www.google.com http://www.obradovic.rs/polovne-knjige-istorija/ljetopis-1746-1804-baseskija Naslovnica knjige</s>

<s>Bosanskohercegovačka književnost
Bašeskija Mula Mustafa
Authority control</s>

